
ZMLUVA  O  DIELO   
 
uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

Čl. I
               Zmluvné strany 
 
   Objednávateľ:  
   	 Názov:                                      Univerzita Konštantína Filozofa v Nitre
   	 Štatutárny orgán:                   prof. RNDr. Libor Vozár, CSc., rektor	 
    	 Sídlo:   	 	                       Trieda A. Hlinku č. 1, 949 74 Nitra      
   	 IČO:  	 	                       00157 716 
   	 DIČ: 	                                     2021246590
   	 IČ DPH: 	                       SK2021246590 
   	 Bankové spojenie: 	         Štátna pokladnica, Bratislava
   	 IBAN: 	 
   	 (ďalej len „objednávateľ“ alebo „UKF“) 
a
 Zhotoviteľ: 
               Obchodné meno:                      
               Štatutárny orgán:                                                                           
               Sídlo:                                            
               IČO:                                              
               DIČ:                                               
               IČ DPH:                                         
               Bankové spojenie:                     
               IBAN:                                            
               Telefón:                                        
                Zapísaný:                                      
                                                  	             
Kontaktná osoba/e-mail:           
(ďalej len „zhotoviteľ“)
              
Čl. II 
Predmet zmluvy 
 2.1 Predmetom zmluvy je  vypracovanie „Energetického auditu budov UKF v Nitre“ podľa § 14    zákona č. 321/2014 Z.z. o energetickej efektívnosti pre objekty UKF v Nitre podľa prílohy č. 1 tejto zmluvy nachádzajúce sa na nasledovných adresách:
· Nábrežie mládeže č. 91, Nitra
· Štefánikovej triede č. 67, Nitra
· Hodžovej ul. č. 1, Nitra
· Dražovská ul. č. 4, Nitra
· Trieda Andreja Hlinku 1, Nitra
· Kraskova ul. č. 1, Nitra
· Výskumno-vzdelávacie a poradenské centrum UKF, Hviezdoslavova 15, Spišská Nová Ves
· Patince 132
· Dražovská ul. č. 2, Nitra
· Slančíkovej ul. č. 1, Nitra

2.2 Objednávateľ sa zaväzuje zhotovené dielo prevziať a zaplatiť zhotoviteľovi za riadne a včasné
         zhotovenie diela dohodnutú cenu diela podľa čl. IV. tejto zmluvy. 
 
Čl. III 
Čas, miesto a spôsob plnenia predmetu zmluvy 
3.1  Zhotoviteľ sa zaväzuje vypracovať a odovzdať dielo objednávateľovi v termíne do 90 dní od 
nadobudnutia účinnosti zmluvy.
3.2   Miestom odovzdania diela je sídlo objednávateľa kancelária rektora, Trieda A. Hlinku č. 1, 949   
        74 Nitra.
3.3  Zhotoviteľ je povinný odovzdať predmet zmluvy objednávateľovi v tlačenej forme v troch 
vyhotoveniach (3 ks) a na neprepisovateľnom elektronickom médiu v PDF formáte (1 ks).  
3.4  Odovzdanie a prevzatie diela sa uskutoční podpísaním preberacieho protokolu podpísaného 
oprávnenými zástupcami oboch zmluvných strán v dvoch rovnopisoch. Podpísaním  preberacieho protokolu bez výhrad objednávateľ potvrdí, že dielo bolo dodané riadne, včas a v súlade s podmienkami určenými v zmluve. 
3.5  Zhotoviteľ predloží dielo objednávateľovi, ktorý následne preverí, či predložené dielo spĺňa 
        rozsah a požadovanú kvalitu stanovenú zmluvou. V prípade ak dielo:  
a) zodpovedá dohodnutému rozsahu a kvalite, poverený zástupca objednávateľa podpíše 
              preberací protokol bez výhrad; 
b) nezodpovedá dohodnutému rozsahu a kvalite, poverený zástupca objednávateľa uvedie v 
písomnom vyhotovení preberacieho protokolu výhrady k dielu a doručí ich zhotoviteľovi (e-mailom a následne poštou) a to v lehote do 5 (piatich) pracovných dní od predloženia diela zhotoviteľom.    
3.6  Zhotoviteľ je povinný odstrániť namietané výhrady, resp. zapracovať predložené pripomienky do 5 (piatich) pracovných dní odo dňa doručenia písomných výhrad podľa bodu 3.5 tohto článku. V prípade, že vady budú rozsiahlejšieho charakteru, zmluvné strany si môžu dohodnúť iný primeraný termín na ich odstránenie. Dielo sa bude  v takomto prípade považovať za riadne dodané až potom, čo oprávnený zástupca objednávateľa svojím podpisom na preberacom protokole potvrdí, že všetky ním vznesené výhrady podľa bodu 3.5 písm. b) tohto článku boli riadne odstránené.  
3.7 	Preberací protokol je za objednávateľa oprávnený podpísať zamestnanec objednávateľa:
         RNDr. Magdaléna Stritzová.
3.8   Faktúra môže byť vyhotovená len na základe preberacieho protokolu podpísaného oboma
   zmluvnými stranami. 
 
Čl. IV 
Cena diela,  platobné podmienky 
   4.1  Cena diela bola zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení   neskorších predpisov ako cena konečná a nemenná za celý predmet zmluvy v celkovej výške:
                                ...........................  Eur bez DPH (slovom ......................  Eur bez DPH)
                     DPH   ...........................
                     t.j.      ........................... Eur s DPH (slovom ............................. Eur s DPH)

4.2  V cene diela sú zohľadnené všetky  náklady zhotoviteľa súvisiace s vytvorením diela vrátane odmeny za udelenie licencie. Zhotoviteľ si nebude uplatňovať za vytvorenie diela žiadne ďalšie náklady. Objednávateľ neposkytuje na plnenie zmluvy žiadne preddavky a cena diela je stanovená ako cena konečná a nemenná. 
4.3  Úhrada ceny za predmet zmluvy bude vykonaná formou bezhotovostného platobného styku na základe faktúry vystavenej zhotoviteľom po odovzdaní a podpísaní preberacieho protokolu oprávnenými osobami zhotoviteľa a objednávateľa. Faktúra sa považuje za zaplatenú dňom odpísania fakturovanej sumy z účtu objednávateľa. 
4.4  Faktúra musí obsahovať všetky náležitosti podľa § 71 zákona č. 222/2004 Z. z. o dani z pridanej hodnoty v znení neskorších predpisov. Za správne vyhotovenie faktúry a správne vyčíslenie DPH zodpovedá v plnom rozsahu zhotoviteľ. 
4.5  Zmluvné strany sa dohodli, že faktúra musí obsahovať nasledovné náležitosti:  
a) názov a sídlo zhotoviteľa, názov a sídlo objednávateľa, 
b) označenie faktúry a jej číslo, 
c) registračné číslo a dátum podpisu zmluvy, 
d) predmet plnenia a deň jeho splnenia, 
e) dátum vyhotovenia  a lehotu splatnosti faktúry, 
f) označenie banky a číslo účtu objednávateľa,  
g) celkovú fakturovanú čiastku  a náležitosti na účely DPH, 
h) prílohy požadované objednávateľom,  
i) označenie banky a číslo účtu zhotoviteľa, 
j) podpis a odtlačok pečiatky zhotoviteľa. 
 
4.6  V prípade, ak faktúra nebude obsahovať všetky náležitosti určené všeobecne záväzným právnym predpisom alebo touto zmluvou, objednávateľ je oprávnený faktúru vrátiť zhotoviteľovi na doplnenie s uvedením nedostatkov. V tomto prípade sa preruší plynutie lehoty splatnosti a nová 30-dňová lehota splatnosti začne plynúť dňom riadneho doručenia opravenej faktúry objednávateľovi. 
 4.7  Splatnosť faktúry je 30 dní odo dňa jej riadneho doručenia objednávateľovi. 

Čl. V 
Podmienky vykonania diela 
5.1 Zhotoviteľ vykoná dielo vo svojom mene a na vlastné nebezpečenstvo v lehote určenej objednávateľom, v súlade  s touto zmluvou. Zhotoviteľ je povinný dodať dielo s odbornou starostlivosťou v súlade s platnými všeobecne záväznými právnymi predpismi. 
5.2  Plnenie predmetu zmluvy zo strany zhotoviteľa bude vykonané osobami, ktoré sú odborne spôsobilé na poskytovanie činností, ktoré zahŕňa predmet tejto zmluvy.
5.3  Objednávateľ je oprávnený priebežne kontrolovať vykonávanie diela a zhotoviteľ je povinný poskytnúť mu pri kontrole súčinnosť.  
5.4  Objednávateľ sa zaväzuje poskytnúť zhotoviteľovi primeranú súčinnosť pri plnení predmetu zmluvy, a to pokiaľ je to možné, bez zbytočného odkladu. Súčinnosťou sa rozumie najmä poskytnutie informácií, podkladov, dokumentácie spresnení. Objednávateľ sa zaväzuje sprístupniť zhotoviteľovi priestory pre účely obhliadky.  
5.5 Objednávateľ sa zaväzuje informovať zhotoviteľa o všetkých dôležitých skutočnostiach týkajúcich sa tejto zmluvy. 
 
Čl. VI
Zodpovednosť za vady, zmluvné pokuty 
6.1   Zhotoviteľ zodpovedá za to, že dielo vyhotoví v súlade s požiadavkami uvedenými v tejto zmluve a s platnými právnymi predpismi a že po dobu stanovenú (záručná doba) bude mať vlastnosti dojednané v tejto zmluve. Záručná doba je 24 mesiacov  a začína plynúť odo dňa odovzdania diela objednávateľovi.
6.2  Vykonané dielo má vady, ak nezodpovedá dohodnutému predmetu zmluvy, ktorý je požadovaný touto zmluvou a nezodpovedá účelu, na ktorý bolo dielo zhotovené, alebo svojím rozsahom nezodpovedá rozsahu stanovenému touto zmluvou. Vada predstavuje aj chyby vo výpočtoch, ktoré zásadným spôsobom ovplyvňujú výsledné údaje. 
6.3  Zhotoviteľ zodpovedá za vady diela, ktoré objednávateľ zistil po prevzatí diela. Objednávateľ bez zbytočného odkladu, písomne oznámi zhotoviteľovi zistené vady v súlade s článkom IV. bod 3.5 tejto zmluvy. 
6.4  Objednávateľ má v prípade zistenia vád po prevzatí diela právo na ich bezplatné odstránenie. 
6.5  V prípade, že zhotoviteľ bude v omeškaní s dokončením a odovzdaním diela, objednávateľ má právo uplatniť si zmluvnú pokutu vo výške 1 % z ceny diela s DPH  za každý, aj začatý deň omeškania.
 6.6 Ak bude objednávateľ v omeškaní s úhradou faktúry, zhotoviteľ má právo uplatniť úrok z omeškania vo výške 0,02 % z dlžnej sumy za každý i začatý deň omeškania. Objednávateľ nie je v omeškaní s úhradou faktúry, pokiaľ najneskôr v posledný deň jej splatnosti bola suma z jeho účtu odpísaná v prospech účtu zhotoviteľa. 
6.7  Zaplatením zmluvnej pokuty nezaniká nárok zmluvných strán na náhradu škody.

          Čl. VII 
Licenčné dojednania
7.1 Na predmet zmluvy vyhotovený zhotoviteľom podľa tejto zmluvy, ktorý je podľa platných právnych predpisov chránený ako predmet práva duševného vlastníctva, poskytuje zhotoviteľ objednávateľovi  výlučné právo vo forme bezodplatnej, časovo neobmedzenej, výhradnej licencie pre územie Slovenskej republiky v zmysle zákona     č. 185/2015 Z. z. Autorský zákon v znení neskorších predpisov (ďalej len „Autorský zákon“) nakladať s takýmto predmetom ochrany práva duševného vlastníctva na účely plnenia tejto zmluvy  v rozsahu podľa bodu  7.5 tohto článku zmluvy aj po ukončení zmluvy.  
7.2  Zhotoviteľ v zmysle § 65 a nasl. Autorského zákona bezodplatne udeľuje objednávateľovi vecne, miestne a časovo neobmedzenú, výhradnú, trvalú licenciu, obsahom ktorej je nerušené a neobmedzené použitie diela,  výstupov alebo ich častí dodaných v zmysle tejto zmluvy akýmkoľvek spôsobom známym v čase uzavretia tejto zmluvy na účel vyplývajúci z tejto zmluvy.  
7.3  Objednávateľ je oprávnený poskytovať sublicenciu na použitie diela v rozsahu udelenej licencie iným tretím osobám bez osobitného súhlasu zhotoviteľa. 
7.4 Zmluvné strany sa dohodli, že odmena za udelenie  licencie je zahrnutá v cene diela,  a to v čl. IV. bod 4.1 zmluvy a zmluvné strany majú za to, že je primeraná k rozsahu a spôsobu použitia predmetov ochrany práva duševného vlastníctva na celú dobu autorskoprávnej ochrany. 
7.5 Zhotoviteľ poskytuje objednávateľovi k dielu vzniknutému na základe tejto zmluvy, súhlas na  použitie v nasledovnom rozsahu: 
a) vyhotovenie rozmnoženín diela, 
b) zverejniť výsledky a závery diela, 
c) upraviť pôvodné dielo a vytvoriť odvodené dielo založené na pôvodnom diele, 
d) rozširovať dielo alebo jeho rozmnoženiny, 
e) používať dielo za akýchkoľvek okolností a akýmkoľvek spôsobom, 
f) sublicenciou poskytnúť práva k dielu alebo jeho rozmnoženinám 
7.6 Ak zhotoviteľ pri vytváraní diela, prípadne jeho častí, ktorá bude predstavovať dielo podľa Autorského zákona, poveril tretiu osobu, je zhotoviteľ povinný zabezpečiť, aby mu táto osoba udelila licenciu na jeho použitie v rovnakom rozsahu, ako je uvedené v bode 7.5 tohto článku zmluvy, a to tak, aby zhotoviteľ bol oprávnený licenciu postúpiť na objednávateľa v súlade s touto zmluvou v rozsahu uvedenom v tomto článku zmluvy. Zároveň je zhotoviteľ povinný odovzdať objednávateľovi pri odovzdaní diela písomné vyhlásenie tretej osoby potvrdzujúce splnenie zhotoviteľovej povinnosti podľa tohto bodu zmluvy a súhlas s postúpením licencie. 

Čl. VIII. 
Ukončenie zmluvy 
8.1 Táto zmluva zaniká uplynutím doby, na ktorú bola uzatvorená. Zmluvné strany môžu túto zmluvu pred uplynutím doby, na ktorú bola uzatvorená, ukončiť vzájomnou písomnou dohodou, výpoveďou  alebo odstúpením od zmluvy. Od tejto zmluvy možno písomne odstúpiť iba v prípadoch, ktoré ustanovuje táto zmluva alebo príslušné právne predpisy.
  
8.2 Ktorákoľvek zo zmluvných strán je oprávnená písomne vypovedať túto zmluvu bez udania dôvodu. Výpovedná lehota je jeden mesiac a začína plynúť prvým dňom mesiaca nasledujúceho po doručení výpovede druhej zmluvnej strane.  
8.3  Ktorákoľvek zo zmluvných strán je oprávnená okamžite písomne odstúpiť od zmluvy  v prípade, ak druhá zmluvná strana poruší povinnosti vyplývajúce zo zmluvy podstatným spôsobom.  
8.4  Zmluvné strany sa dohodli, že akékoľvek porušenie zmluvných povinností zhotoviteľom sa bude považovať za podstatné porušenie jeho zmluvnej povinnosti  v zmysle  § 345 ods. 1 zákona č. 513/1991 Zb. (Obchodný zákonník) v znení neskorších predpisov.  
8.5  Za podstatné porušenie zmluvných podmienok objednávateľom sa bude považovať najmä, ak  
        objednávateľ ani po písomnom upozornení zhotoviteľa nesplní povinnosti, ktoré mu vyplývajú z ustanovení tejto zmluvy.  

8.6  Výpoveď a odstúpenie od zmluvy sa doručuje druhej zmluvnej strane doporučenou zásielkou na adresu sídla zmluvnej strany uvedenej v zmluve. V prípade neúspešného doručenia uvedenej písomnosti doporučenou listovou zásielkou sa deň vrátenia zásielky odosielateľovi bude považovať za deň riadneho doručenia. Písomnosť sa bude považovať za riadne doručenú aj vtedy, ak ju adresát odmietne prevziať, pričom deň odmietnutia prevzatia zásielky, sa bude považovať za deň doručenia.  

Čl. IX 
Záverečné ustanovenia 
9.1 Práva a povinnosti zmluvných strán, ktoré nie sú upravené v tejto zmluve, riadia sa ustanoveniami zákona č. 513/1991 Zb. ( Obchodný zákonník) v znení neskorších predpisov a ustanoveniami všeobecne záväzných právnych predpisov platných  na území Slovenskej republiky a Európskej únie.  

9.2 Zmluvné strany sa dohodli, že spory vyplývajúce z tejto zmluvy, budú riešiť prednostne dohodou. V prípade, že k dohode nedôjde, príslušnými na riešenie týchto sporov sú súdy Slovenskej republiky. Právomoc akýchkoľvek rozhodcovských súdov sa vylučuje.
9.3 Zmluvné strany sa dohodli, že žiadna zo zmluvných strán nemôže postúpiť tretej strane svoje práva a záväzky z tejto dohody alebo čiastkových zmlúv, ktoré sú uzavreté na základe tejto zmluvy o dielo.
9.4 Túto zmluvu je možné meniť alebo dopĺňať iba písomnými a očíslovanými dodatkami  podpísanými štatutárnymi zástupcami obidvoch zmluvných strán. 
9.5 Zhotoviteľ dáva súhlas na spracúvanie osobných údajov poskytnutých objednávateľovi  podľa      zákona č. 18/2018  Z. z. o ochrane osobných údajov a o zmene a doplnení niektorých zákonov  a objednávateľ sa zaväzuje, že osobné údaje budú spracovávané a použité výlučne v súvislosti s vykonaním diela podľa tejto zmluvy  a budú chránené podľa zákona č. 18/2018  Z. z. o ochrane osobných údajov a o zmene a doplnení niektorých zákonov v znení neskorších predpisov.  
9.6  Zmluva je vyhotovená v štyroch rovnopisoch, z ktorých objednávateľ prevezme dva a zhotoviteľ 
       dva rovnopisy. 

9.7 Táto zmluva nadobúda platnosť dňom jej podpísania oprávnenými zástupcami oboch zmluvných strán a  účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.   
9.8  Zmluvné  strany vyhlasujú, že si zmluvu pred jej podpísaním prečítali, oboznámili sa s obsahom jej podmienok a súhlasia s nimi, sú prejavom ich slobodnej a vážnej vôle. Na dôkaz toho pripájajú svoje podpisy a odtlačky pečiatok. 
9.9  Neoddeliteľnou súčasťou tejto zmluvy sú: 
  Príloha č. 1 – Charakteristika objektov UKF v Nitre
  
 


 
[bookmark: _GoBack]V Nitre, dňa ............................   	                                         V     …………….., dňa .............................
 	 	 	   








          za objednávateľa: 	 	                                                            za zhotoviteľa: 	
                                                                                                  


..............................................                                                     ................................................
prof. RNDr. Libor Vozár, CSc.,                                                
             rektor

